ПРИЈЕДЛОГ

На основу члана 39. став 2. тачка 20. Закона о локалној самоуправи („Службени гласник Републике Српске“, број: 97/16, 36/19 и 61/21), члана 39. став 2. тачка 23) Статута Града Бијељина ("Службени гласник Града Бијељина", број: 9/17) и члана 18. став 1. Одлуке о признањима у Граду Бијељина ("Службени гласник Града Бијељина", број: 15/13), Скупштина Града Бијељина на својој \_\_\_\_. сједници одржаној дана \_\_\_\_\_\_\_\_\_\_\_\_\_\_\_\_\_ 2022. године, донијела је

**З А К Љ У Ч А К**

**О ДОДЈЕЛИ ГРАДСКИХ ПРИЗНАЊА**

I

ДОДЈЕЉУЈУ СЕ градска признања како слиједи:

ПОВЕЉА ГРАДА БИЈЕЉИНА

1) **Његово преосвештенство Епископ зворничко – тузлански г. Фотије**

За немјерљив допринос у развоју и очувању српске културе и духовности који је својим добротворним, књижевним и друштвено - корисним радом утицао на свеукупни друштвени живот Града Бијељине.

МЕДАЉА „КНЕЗ ИВО ОД СЕМБЕРИЈЕ“

**а/ Златна медаља „Кнез Иво од Семберије“**

1) **Турска агенција за сарадњу и координацију (ТИКА) из Сарајева**

За немјерљив допринос у заштити од учесталих поплава кроз финансирање бројних пројеката на територији града Бијељина, те обнову, очување и заштиту животне средине, имовине и живота становника Семберије.

2**) Д.О.О. „САС“ Прибој**

За остварене резултате у области друштвене и корпоративне одговорности, проширењу дјелатности и пријему нових радника.

3**) Душан Никић из Бијељине**

За изражен хуманизам, несебично пожртвовање у спасавању људи, борбе за слободу и људско достојанство током ратних дешавања.

**б/ Сребрна медаља „Кнез Иво од Семберије“**

1**) Љубиши Јовановићу из Бијељине власнику Д.О.О. „Алфа и Омега“ Бијељина и Угоститељске радње – ресторана „NAUTILUS“ Бијељина**

За признање у изградњи моста који употпуњује туристичку понуду и својим изгледом доприноси љепшем и срећнијем живљењу свих грађана и посјетилаца Града Бијељине.

2**) Организација „Caritas“ из Швајцерске са сједиштем у Сарајеву**

За успјешан хуманитарни рад кроз донације стамбених пројеката збрињавања Рома као и пружену финасијску помоћ за вријеме пандемије вируса COVID-a.

**в/ Бронзана медаља „Кнез Иво од Семберије“**

1) **Удружење пољопривредних произвођача „Села Семберије“ из Бијељине**

За унапређење пољопривредне производње и положаја пољопривредних произвођача на територији града Бијељине.

2) **Агенција за рачунарско програмирање „IT Media“ Дарко Стојановић с.п. Бијељина**

За остарени привредни развој и запошљавање високо образовних кадрова на подручју града Бијељина.

МЕДАЉА „ФИЛИП ВИШЊИЋ“

**а/ Златна медаља „Филип Вишњић“**

1. **Проф. др Владо Симеуновић из Бијељине**

За дугогодишњи општепризнати рад и дјела у области образовања, који је својим несебичним залагањем вршећи фунцију савјетника градоначелника Града Бијељина обезбједио преко двадесет милиона евра донаторских средстава за развојне пројекте нашег града.

2) **Горан Перкић из Бијељине**

За успјешан дугогодишњи рад у области културно – умјетничког стваралаштва и остварен допринос на подручју кореографије који је остварио радећи у Српском културном умјетничкм друштву „Семберија“ Бијељина.

**б/ Сребрна медаља „Филип Вишњић“**

1) **Др Мирослав Дмитрук из Бијељине**

За успјешан дугогодишњи рад у области медицине и личном залагању на оснивању Службе за анестезију и реанимацију.

2) **Јавна установа основна школа „Кнез Иво од Семберије“ Бијељина**

За изузетан рад и допринос са младим у областима образовања и постигнутим резултатима у инфраструктурним пројектима.

**в/ Бронзана медаља „Филип Вишњић“**

1) **Саво Цвијетиновић из Бијељине**

За општепризнат рад и дјела у области поезије.

ЗНАЧКА ГРАДА БИЈЕЉИНА

**а/ Златна значка Града Бијељина**

1) **Радосава Рада Перић из Бијељина - постхумно**

За изузетан дугогодишњи рад, педагог и психолог у Гимназији „Филип Вишњић“ у Бијељини, за велики допринос у области друштвеног активизма и политике, те функционисању локалне заједнице као одборник Скупштине Града Бијељина у два мандата од 2004. до 2012. године.

2) **Др Зоран Трифковић из Бијељине - постхумно**

За изузетан допринос у области медицине и оториноларингологије, те личном залагању у јачању локалне самоуправе као одборник Скупштине Града Бијељина у периоду од 2012. до 2014. године.

3) **Др Бранислав Шкобо из Бијељине** **- постхумно**

За истакнути рад у области медицине и изражену посвећеност према послу и пацијентима, те личној пожртвованости у области здравствене његе.

4) **Клуб малог фудбала „Радник Сити“ из Бијељине**

За изузетне резултате остварене на републичким такмичењима у футсалу, те развоју спорта на нивоу локалне заједнице.

5) **Кошаркашки клуб „Будућност БН“ из Бијељине**

За остварене изузетне спортске резултате, развој и афирмацију спорта на територији града Бијељина.

6) **Цвијетин Павић из Бијељине**

За личан успјешан рад и постигнут врхунски резултат у футсалу, те промоцији спорта локалне заједнице.

7) **Дејан Кокоруш из Бијељине**

За дугогодишњи кошаркашки рад, за немјерљив допринос развоју и промоцији спорта на територији града Бијељина.

II

Овај Закључак ступа на снагу даном доношења, а објавиће се у „Службеном гласнику Града Бијељина“

СКУПШТИНА ГРАДА БИЈЕЉИНА

Број: \_\_\_\_\_\_\_\_\_\_\_\_\_\_/22 П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_\_\_ 2022. године

Александар Ђурђевић

**Комисија за награде и признања утврдила је Приједлог закључка, те га упућује Скупштини Града на претрес и усвајање.**