##### *И Н Ф О Р М А Ц И Ј А*

**о стању криминалитета на подручју града Бијељина**

**за период 01.01 - 30.06.2022. године**

**Бијељина, јули 2022. године**

**Током анализираног периода предузете су значајне активности у циљу успостављања ефикасног система у борби против свих видова криминала, а као резултат рада је евидентирано смањење укупног броја кривичних дјела, те смањење броја кривичних дјела општег криминалитета.**

**Анализирајући све чињенице и резултате рада, стање безбједности на подручју града Бијељина можемо цијенити као задовољавајуће.**

У периоду јануар–јуни 2022. године, **Полицијска управа Бијељина, односно станице на подручју града Бијељина су** надлежним тужилаштвима поднијеле **248 извјештаја** против **266 лица**, због основа сумње да су починила **289 кривичних дјела**.

Неопходно је истаћи да је на смањење броја кривичних дјела у знатној мјери утицао и пројекат видео-надзора јавних површина Града Бијељина; на подручју Бијељине је укупно инсталирано **135 камера на 57 локација од којих су 16 АНПР**.

**Послови криминалистичке полиције**

У периоду јануар-јуни 2022. године, на подручју града Бијељина, евидентирано је **289 кривичних дјела** (313 у упоредном периоду) што је **7,67% мање кривичних дјела** него у истом периоду претходне године; од укупног броја евидентираних кривичних дјела – **77,16 %** **су дјела општег криминалитета.**

Надлежним тужилаштвима је поднесено **248 извјештаја** против **266 лица,** од којих су **четири (4) малољетника.**

|  |  |  |  |  |
| --- | --- | --- | --- | --- |
| **р.б.** | **КРИМИНАЛИТЕТ** | **I – VI 2022.** | **I – VI 2021.** | **+ -**  **%** |
| **1.** | **Број евидентираних кривичних дјела** | **289** | **313** | **-7,67** |
| **2.** | **Број поднесених извјештаја тужилаштву** | **248** | **277** | -10,47 |
| **3.** | **Број пријављених лица** | **266** | **308** | -13,64 |
| 3.2. | малољетници | 4 | 13 | -69,23 |
| 3.3. | повратници | 57 | 62 | -8,06 |

У циљу откривања кривичних дјела и спровођења радњи истраге, у протеклом периоду је интезивирана сарадња са институцијама у области примјене и провођења закона, полицијама из окружења, као и међународним организацијама.

**У анализираном периоду, евидентирана су 223 кривична дјела општег криминалитета; поднесено је 205 извјештаја, а тужилаштвима су пријављена 203 лица, од којих је 49 повратник у вршењу кривичних дјела, а четири (4) је малољетно.**

|  |  |  |  |  |
| --- | --- | --- | --- | --- |
| **р.б.** | **ОПШТИ КРИМИНАЛИТЕТ** | **I – VI 2022.** | **I – VI 2021.** | **+ -**  **%** |
| **1.** | **Број евидентираних КД општег криминалитета** | **223** | **238** | **-6,30** |
| **2.** | **Број поднесених извјештаја тужилаштву** | 205 | 209 | -1,91 |
| **3.** | **Број пријављених лица** | 203 | 240 | -15,42 |
| 3.2. | малољетници | 4 | 10 | -60 |
| 3.3. | повратници | 49 | 51 | -3,92 |

Као и претходних година, у извјештајном периоду је евидентирано највише кривичних дјела против имовине.

У групи кривичних дјела против имовине, највише је кривичних дјела **крађе и тешке крађе. Током посматраног периода, евидентиране су 32 кривична дјела крађе, што је 17,95% мање дјела него** **у упоредном периоду**. Ради се углавном о крађама почињеним у продавницама, помоћним и угоститељским објектима, али и о ''џепарењу'' и крађи електричне енергије.

|  |  |  |  |  |
| --- | --- | --- | --- | --- |
| **рб** | **КРИВИЧНА ДЈЕЛА ПРОТИВ ИМОВИНЕ** | **I – VI 2022.** | **I – VI 2021.** | **+ -**  **%** |
| **1.** | Крађа | **32** | **39** | **-17,95** |
| **2.** | Тешка крађа | **27** | **54** | **-50** |
| **3.** | Разбојништво | 2 | 3 | -33,3 |
| **4.** | Превара | 10 | 7 | 42,86 |
|  | **УКУПНО ЕВИДЕНТИРАНИХ КД ПРОТИВ ИМОВИНЕ** | 102 | 123 | -17,07 |
| - | Број поднесених извјештаја тужилаштву | 96 | 110 | -12,73 |
| - | Број пријављених лица | 91 | 125 | -27,20 |

Евидентирано је 37 **кривичних дјела тешких крађе** (**за 50% мање него у упоредном периоду прошле године**), а највише их је почињено над објектима за становање из којих је углавном отуђиван: златни накит, новац и техничка роба.

Од најтежих кривичних дјела против имовине, евидентирана су **два разбојништва и оба су расвијетљена.**

Пријављено је 19 **кривичних дјела против живота и тијела,** четири (4) дјела мање него у упоредном периоду 2021. године. Неопходно је истаћи да **нису евидентирана кривична дјела убиства, убиства у покушају, као ни кривично дјело тешког убиства.**

**Коефицијент укупне расвијетљености** кривичних дјела против живота и тијела износи **100%**.

|  |  |  |  |  |
| --- | --- | --- | --- | --- |
| **р.б.** | **КД ПРОТИВ ЖИВОТА И ТИЈЕЛА** | **I – VI 2022.** | **I – VI 2021.** | **+ -**  **%** |
| **1.** | Убиство | - | - | - |
| **2.** | Убиство у покушају (у вези са чл. 20.) | - | - | - |
| **3.** | Тешко убиство | - | - | - |
| **4.** | Тјелесна повреда | 15 | 21 | -28,57 |
| **5.** | Тешка тјелесна повреда | 4 | 2 | 100 |
| **6.** | Учествовање у тучи | - | - | - |
| - | **Укупно КД против живота и тијела** | **19** | **23** | **-17,39** |
| - | Број поднесених извјештаја | 18 | 21 | -14,29 |
| - | Број пријављених лица | 20 | 28 | -28,57 |

Током посматраног периода 2022. године, нису евидентирана **кривична дјела против полног** **интегритета.**

Посматрајући структуру осталих кривичних дјела општег криминалитета, најбројнија су дјела: **недозвољена производња и промет оружја (7)**, **угрожавање сигурности (13), фалсификовање исправа (3)** и **насиље у породици (49).**

Радници Полицијске управе Бијељина, радећи на откривању и документовању ових кривичних дјела, претресањима возила и стамбених објеката, проналазили су знатне количине наоружања, муниције и других предмета који потичу од извршења кривичних дјела.

У области **привредног криминалитета**, у анализираном периоду**,**  откривено је **37 кривичних дјела**, исто као и упоредном периоду прошле године.

Надлежном тужилаштву је поднесено 18 извјештаја против 30 лица; Укупна материјална штета настала у причињеним кривичним дјелима привредног криминалитета – износи **3.570.976,00 КМ**, а противправна имовинска корист износи **2.759.753 КМ.**

У структури кривичних дјела привредног криминалитета најбројнија су кривична дјела недозвољена трговина, проневјера и злоупотреба службеног положаја.

Током посматраног период, на подручју града Бијељина, евидентирано је **81 случај у вези са злоупотребом опојних дрога**, од чега је **19 кривичних дјела**, а **62 су прекршаји**.

**ПРИЈЕДЛОГ МЈЕРА ЗА УНАПРЕЂЕЊЕ ПОСТОЈЕЋЕГ СТАЊА**

* + Административна служба града Бијељина да појача рад комуналне полиције и инспекцијских служби, те да изврши анализе издатих рјешења за рад угоститељских објеката.
  + Појачати рад комуналне полиције у циљу превентивног дјеловања из њихове надлежности.
  + Наставити са већ започетом успоставом видео надзорних камера на фрекфентним раскрсницама у граду Бијељина, а и шире у циљу превентивног дјеловања.
  + Кроз заједничке активности учествовати на контроли точења алкохола малољетним лицима, лицима заосталим у развоју и душевно обољелим лицима у угоститељским објектима ,као и точење и конзумирање алкохола испред трговина (СТР, продавнице, мини маркети и сл.).
  + Јединица интерне ревизије Града Бијељина да кроз планске активности у редовним реализацијама контрола али и вандредним квалитетно уради Извјештаје и у случају уочавања неправилности исте преме утврђеној методологији достави надлежнима на поступање.
  + Територијална ватрогасно - спасилачка јединица да појача своју превентивну активност, а све у складу са дјелокругом и надлежностима, нарочито у предузимању мјера заштите од пожара и да са надлежним инспекцијама редовно контролише исправност и рад хидрантске мреже и опреме за гашење, а нарочито у великим привредним субјектима и објектима од значаја или објектима гдје лако може доћи до запаљења и настанка великих пожара.
  + У образложеним и оправданим разлозима издавати Рјешења о продужетку радног времена угоститељским објектима, а са посебним освртом на објекте у којима се у претходном периоду кршила општинска/градска одлука о радном времену и у којима је најчешће долазило да вршења кривичних дјела и прекршаја из области ЈРМ, као и угоститељских објеката којима је рјешењем радно вријеме до 03,00 часова, а који често не поштују радно вријеме и мјеста су често чињења кривичних дјела и прекршаја из области ЈРМ.
  + Контролисати и санкционисати угоститеље који не поштују радно вријеме изрицањем новчаних казни предвиђених одлуком општине/града, а радно вријеме тржишних инспектора прилагодити да у склопу радног вемена могу исто контролисати, а не само приликом спровођења самосталних и заједничких акција.
  + Наставити са организовањем и радом радних група које се баве интердисциплинарним приступом у рјешавању појединих врста проблема гдје се ангажују учесници из разних области друштвеног живота. (нпр. Радна група за сузбијање насиља у породици, вршњачког насиља, просјачења, наркоманије, реадмисија и сл.)
  + Достављати спискове са дежурствима инспектора из општинских инспекција којима се мора скренути пажња на обавезност јављања на позиве упућене од стране полиције у било које доба дана и ноћи, а исто тако и за раднике Центра за социјални рад Бијељина.
  + Радне групе које имају за циљ израду стратегије или реализације већ утврђених стратегија на подручју Града Бијељина (превенцију насиља у школама и међувршњачког насиља, реадмисиране грађане, насиље у породици и друге радне групе), гдје си или би као чланови групе учешће узели Градска администрација, Центар за социјални рад, Центар за ментално здравље, Полиција, педагози и психолози у школама, обновити чланство, с обзиром да је пандемија Ковид 19 утицала на рад тих група.
  + Приступити освјетљивању градских и приградских насеља, школских дворишта, игралишта и сл. како би се смањило окупљање лица на таквим просторима који често чине разне врсте прекршаја и кривична дјела или покренути иницијативе гдје постоји освјетљење, а оно је у квару, да се одмах изврши отклањање кварова. Освјетљењем се смањују окупљања и знатно се утиче на смањење анонимности починилаца, њиховој лакшој идентификацији од стране грађана и полиције или на њихово отежано бјекство, односно лакше праћење или хватање починилаца.

**Н А Ч Е Л Н И К**

Стјепан Терзић